《送太平州张府判钞库官还任》
元代·方回

判州垂阔步，筦库忽斜飞。
谈笑胸无物，精神眼有威。
将门生贵种，诗域悟玄机。
捉月江头路，吟鞍几醉归。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。